Ricardo Bofill

thumb|Ricardo Bofill
**Ricardo Bofill** o en catalan **Ricard Bofill Leví** (Barcelona, 5 de decembre de 1939 – 14 de genièr de 2022) foguèt un arquitècte catalan.

## Biografia
Faguèt sos estudis a Barcelona, puèi a l'Escòla d'Arquitectura de Genèva.

En 1963, s'acompanha d'un grope d'arquitectes, engenhaires, sociològs e filosòfs, nuclèu de çò qu'es uèi lo *Taller de Arquitectura*, installat a Barcelona. Aquela equipa internacionala interven pertot dins lo monde e utiliza de tecnicas mai modèrnas e de son pròpri saber far acumulat pendent mai de 40 ans.

Lo dessenh de la vila es una disciplina plan aprigondida pel *Taller de Arquitectura*, coma dins las vilas europèas de Bordèu, Luxemborg e Madrid, e mai Boston als Estats Units d'America e Kōbe al Japon. D'entre los principals projèctes desvolopats en China i a lo concors per la Vila Olimpica de Quingdao, Landmark Buildings, ensems d’immòbles de granda nautor, los novèls quartièrs d’abitacions The Reflections e Sunshine Upper East Side, lo Shangrila Hôtel, (2009).

Lo quartièr d'Antigòna a Montpelhièr, que son projècte comencèt en 1980 contunha de s'enriquir de novèlas edificacions.

D'entre las grandas infrastructuras realizadas en Espanha cal signalar l’*[[Aeropòrt de Barcelona el Prat]]* en 1992 e son extension, lo novèl terminal T1, (junh de 2009) e a Madrid, lo Palais dels Congrèsses.

Dins lo domeni dels equipaments culturals, lo *Taller de Arquitectura* realizèt lo Centre de Musica l'Arsenal de Mètz, lo TNC, Teatre Nacional de la Catalonha a Barcelona, l’Escòla de Musica Shepherd, dins l’Universitat de Rice a Houston, e Lo Centre Cultural Miguel Delibes a Valhadolid.

Sas principalas influéncias son los arquitèctes Palladio, Mansart e Ledoux.

Fondèt en 1963, **Le Taller de Arquitectura**, a Barcelona amb Manuel Nuñez Yanowsky (autor de las « arenas de Picasso » a Marne-la-Vallée), Ramòn Collado e sa sòrre Ann, coma una cellula de « brainstorming transdisciplinaria ».

## Qualques realizacions

Ricard Bofill realizèt mai de cinc cents projèctes dins una cinquantana de païses diferents.

### Estats Units d'America
* 1992 - Chicago : 77 West Wacker Drive

### Marròc
* Casablanca : Twin Center

### Euròpa
* 1989 - La Hulpe, Belgica : burèus de Swift
* 1978 - Montpellier, França : quartièr Antigòna
* 1982 - Marne-la-Vallée : los Espacis d'Abraxas
* 1981 - Saint-Quentin-en-Yvelines (Montigny-le-Bretonneux) : los Arcs del Lac
* 1985 - París - quartièr Maine-Montparnasse : plaça de Catalonha e Plaça de Seol
* 1985 - Cergy-Pontoise : belvéser de Saint-Christophe
* 1987 - Paulhac : chai del Castèl Lafite Rothschild
* 1988 - Montpelhièr : ostal de la region de Lengadòc-Rosselhon
* 1989 - Mètz : transformacion de l'Arsenal.
*Nòu terminal T1 de l'Aeropòrt de Barcelona (Barcelona), 1988-91
* Ostelaria Vela (plaja de Barcelona), 2008

## Galariá

File:UnitedAirlinesBuildingChicagoIL.jpg|Le 77 West Wacker Drive, sèti social d'United Airlines a Chicago (Estats Units d'America).
Imatge:Edificio Apot (Campo de las Naciones, Madrid) 01.jpg|Madrid (Espanha) Campo de las Naciones
Imatge:Arsenalmetz.jpg|l'Arsenal de Mètz.


## Nòtas e referéncias


## Ligams extèrnes

# Site oficial de Ricardo Bofill taller de arquitectura